- Към мен не е имало нападки. Беше ми много болно за тях. Бях там, когато пристигнаха в 6 часа сутринта и взеха Милко Балев от вкъщи. Казаха, че е за някаква справка. Преживях го лично. Всичко се случваше пред очите ми - идваха, претърсваха дома ни, стояха там с часове. После, когато го отведоха и две години не се върна, станах свидетел на всички гонки и обвинения... Милко Балев никога не е бил солидна парадираща личност. Имаше много силен характер и видях как рухна, затвори се в себе си. Беше обиден и огорчен и така си отиде. За мен той беше наистина изключителна личност.